ദളസ്തോത്രം
ഓം നമോ ഭഗവതി ജയ ജയ ചാമുണ്ഡേ ചണ്ഡി ചണ്ഡേശ്വരി, ചണ്ഡായുധേ, ചണ്ഡരൂപധാരിണി,താണ്ഡവപ്രിയേ,
കുണ്ഡലീഭൂതദിങ്നാഗമണ്ഡലീ
ഗണ്ഡസ്ഥലേ,
സമസ്തജഗദണ്ഡസംഹാരകാരിണി,
പരേ,അനന്താനന്ദരൂപേ,ശിവേ,
നരശിരോമാലാലംകൃതവക്ഷഃസ്ഥലേ,മണിമകുടചൂഡാബദ്ധാർദ്ധചന്ദ്രഖംഡേ,മഹാഭീഷണേ,ദേവീ,പരമേശ്വരി,മഹാമായേ,ഷോഡശകലാപരിവൃതോല്ലാസിതേ,മഹാദേവാസുരസമരനിഹത രുധിരാദ്രീകൃതാലംബിതതനു കമലോദ്ഭാസിതാകാശേ,സംപൂർണ്ണ രുധിരശോഭിത മഹാകപാലവക്ത്രഹാസിനി,ദൃഢതരനിബദ്ധ്യമാന രോമരാജീസഹിത ഹേമകാഞ്ചീദാ
മോജ്ജ്വലിതവാസനാരുണീ,ഭൂതനൂപുര പ്രജ്വലിതമഹീമണ്ഡലേ,മഹാശംഭുരൂപേ,
മഹാവ്യാഘ്രചർമ്മാംബരധരേ,മഹാസർപ്പയജ്ഞോപവീതിനി,മഹാശ്മശാനഭസ്മോദ്ധൂളിത സർവാംഗഗാത്രേ,കാളികാളി,
മഹാകാളി,കാലാഗ്നിരുദ്രകാളി കാലസങ്കർഷിണി,കാലനാശിനി, കാളരാത്രിസഞ്ചാരിണി നഭോഭക്ഷിണി,
നാനാഭൂതപ്രേതപിശാചഗണസഹസ്രസഞ്ചാരിണി,നാനാവ്യാധിപ്രശമനി സർവദുഃഖശമനീ,സർർദാരിദ്ര്യനാശിനി,
ധഗധഗേത്യാസ്വാദിതമാംസഖണ്ഡേ,
ഗാത്രവിക്ഷേപകളകളായമാന കങ്കാളധാരിണി,മധുമാംസരുധിരാവസിക്തവിലാസിനി,സകലസുരാസുരഗന്ധർവ്വയക്ഷവിദ്യാധരകിന്നരകിം പുരുഷാദിഭിഃ
സ്തുയമാനചരിതേ,സർവമന്ത്രാധികാരിണി,സർവശക്തിപ്രധാനേ,
സകലലോകപാവനി,സകലലോകഭയപ്രക്ഷാളിനീ,സകലലോകൈകജനനി,ബ്രഹ്മാണീമാഹേശ്വരീ കൌമാരീവൈഷ്ണവീശംഖിനീ
വാരാഹീന്ദ്രാണീ ചാമുണ്ഡാ മഹാലക്ഷ്മിരൂപേ,മഹാവിദ്യേ,
യോഗേശ്വരീ,യോഗിനീ ചണ്ഡികേ,മഹായോഗിനീ,മായേ വിശ്വേശരൂപിണി സർവാഭരണഭൂഷിതേ,അതലവിതല,
സുതലരസാതലതലാതലമഹാതലപാതാള-ഭൂർഭുവസ്സുവർമ്മഹർജനസ്തപസ്സത്യാഖ്യ
-ചതുർദ്ദശ-,ഭുവനൈകനാഥേ,
മഹാക്രൂരേ, പ്രസന്നരൂപധാരിണി, ഓം നമോ പിതാമഹായ ഓം നമോ നാരായണായ, ഓം നമഃ ശിവായേതി
സകലലോകജപ്യമാനബ്രഹ്മവിഷ്ണു
മഹേശ്വരരൂപിണി,
ദണ്ഡകമണ്ഡലുകുണ്ഡലധാരിണി,
സാവിത്രി സർവമംഗളപ്രദേ, സരസ്വതി,പത്മാലയേ,പാർവതി,
സകലജഗത്സ്വരൂപിണി, ശംഖചക്രഗദാ പത്മധാരിണി,പരശുശൂല പിനാകടംകധാരിണി,ശരചാപശൂലകരവാള
ഖഡ്ഗഡമരുകാംകുശ ഗദാ പരശുതോമരഭിണ്ഡിപാലഭുസുണ്ഠീമുദ്ഗരമുസലപരിഘായുധ-ദോർദ്ദണ്ഡസഹസ്രേ,
ചന്ദ്രാർക്കവഹ്നിനയനേ,സുന്ദരി,ഇന്ദ്രാഗ്നിയമനിരൃതി വരുണവായുസോമേശാനേ
പ്രധാനശക്തിഹേതുഭൂതേ,
സപ്തദ്വീപസമുദ്രോപരി മഹാവ്യാപ്തേശ്വരി,മഹാസചരാചര പ്രപഞ്ചമാലാലംകൃത മേദിനീനാഥേമഹാപ്രഭാവേ,മഹാകൈലാസപർവതോദ്യാനവനവിഹാരിണി,
നദീതീർത്ഥ ദേവതായതനാലാംകൃതേ
വസിഷ്ഠവാമദേവാദിമഹാമുനിഗണവന്ദ്യമാനചരണാരവിന്ദേ,ദ്വിചത്വാരീംശദ്വർണ്ണമാഹാത്മ്യേ,പര്യാപ്തവേദവേദാങ്ഗാദ്യനേകശാസ്ത്രാദ്യാധാരഭൂതേ,ശബ്ദബ്രഹ്മമയി,ലിപിദേവി,മാതൃകാദേവി,ചിരം, മാം രക്ഷ രക്ഷ,മമ ശത്രൂൻ ഹുങ്കാരേണ നാശയ നാശയ,ഭൂതപ്രേതപിശാചാദീൻ ഉച്ചാടയോച്ചാടയ,
സമസ്തഗ്രഹാൻവശീകുരു,വശീകുരു,
മോഹയ മോഹയ,സ്തംഭയ സ്തംഭയ,
മോദയ മോദയ,ഉന്മാദയോന്മാദയ,
വിദ്ധ്വംസയ വിദ്ധ്വംസയ,ദ്രാവയ ദ്രാവയ,
ശ്രാവയ ശ്രാവയ,സ്തോഭയ സ്തോഭയ,
സംക്രാമയ സംക്രാമയ,സകലാരാതീൻ
മൂർദ്ധ്നി സ്ഫോടയ സ്ഫോടയ മമ ശത്രൂൻശീഘ്രം മാരയ മാരയ,
ജാഗ്രത്സ്വപ്നസുഷുപ്ത്യവസ്ഥാസു അസ്മാൻ രാജചോരാഗ്നിജലവാതവിഷഭൂതശത്രുമൃത്യുജ്വരാദി നാനാരോഗേഭ്യോ നാനാഭിചാരേഭ്യോ നാനാപവാദേഭ്യഃ പരകർമ്മ മന്ത്ര തന്ത്രയന്ത്രൗഷധ
ശല്യശൂന്യക്ഷുദ്രേഭ്യഃ സമ്യങ്മാം രക്ഷ രക്ഷ, ഓം ശ്രീം ഹ്രീം ക്ഷ്മൌം മമ
സർവശത്രുപ്രാണസംഹാരകാരിണി 
ഹും ഫട് സ്വാഹാ.